# Areena (pelisarja)

### Wikipedia

Areena on Seppo Suorsan tekemä pelisarja. Areenassa astut gladiaattorijoukkueen saappaisiin ja sinun pitää huolehtia joukkueesi kokoonpanosta. Sinun esimerkiksi pitää palkata joukkueeseesi haluamiasi rotuja, esimerkiksi goblin, druidi, parantaja, haltia, zombie jne., ostaa heille kattavista panssari-, nuija-, kirves-, miekka-, jousi- ja varsijousivalikoimista varusteet, järjestää harjoitukset, opettaa taiat sekä kasvattaa manaa jota tarvitsee eritoten taikojen tekemiseen.

Pelissä on monia erilaisia taikoja, joilla voi muun muassa parantaa omia pelaajia, hämätä sekä pysäyttää ja satuttaa vihollisia. Joka ikistä asetyyppiä on montaa eri lajia.

Pelissä käydään joka kuukausi taistelu toista joukkuetta vastaan. Vastustajajoukkueen ominaisuuksia, kuten vahvuuksia ja heikkouksia kannattaakin tarkastella ennen kuin aloittaa taistelut areenalla. Tällöin on helpompi määritellä oikeat pelaajat rotuineen, aseineen, voimineen ja taitoineen kentälle. Pelissä käydään joka kuukausi siis yksi taistelu, joka on joko sarja-, tai cup ottelu. Sarjaottelut eivät ole läheskään niin tärkeitä kuin cup-ottelut, sillä niissä taistelu on vain ikään kuin "harjoittelua" seuraavaa cup ottelua varten. Jos cup-otteluita voittaa tarpeeksi, pääsee taistelemaan toista yhtä paljon otteluita voittanutta joukketta vastaan. Voittaja, saa huikean rahasumman, jolla voi jälleen vaikkapa palkata uusia taistelijoita tai ostaa uusia varusteita. Jos pelaaja on haavoittunut vakavasti tai koomassa, hän ei voi osalistua taisteluihin.

Peli sisältää neljä sarjaa aina mutasarjasta mestaruussarjaan ja pelaaja aloittaakin uransa manageripelille tyypilliseen tapaan mutasarjan pohjalta. Jos olet voittanut yhden kauden aikana eniten voittoja sarjassasi, pääset etenemään seuraavaan sarjaan saaden samalla tukirahan. Kun kauden lopuksi olet ensimmäisen sarjan ensimmäisellä sijalla, voitat sarjamestaruuden ja saat mukavan tukun rahaa.

Pelissä jokaisella rodulla on omat etunsa. Esimerkiksi kivihirviöllä on paljon voimaa jo ennestään, kun taas druidilla ja velholla on mana edut. Jotkut aseetkin ovat kuin joillekkin roduille tarkoitettuja, kuten kääpiövarsijousi kääpiöille. Joka kuukausi arvotaan kuukauden sankari rotu, jolloin kyseisen rodun kaikki voimat kasvavat suuresti ja yleensä kyseisestä taistelijasta tulee tällöin täysin ylivoimainen. Toisin on yleensä ainoastaan silloin jos olet onnistunut saamaan joukkueesesi kauden alussa sankarin, joka on sankari koko kauden ajan, mutta joutuu jäämään kauden lopulla eläkkeelle. Tällaisilla sankareilla on aina huimat palkat, joten niiden hankkimista kannattaa harkita. Jokaiselle joukkueen jäsenelle täytyy maksaa palkkaa, joten älä hanki liikaa turhia jäseniä tai joukkueesi saattaa joutua konkurssiin.

Pelissä ollaan käytetty hyvin vähän grafiikkaa, eikä ollenkaan musiikkia, mutta se ei menoa haittaa, sillä peli on hyvinkin monipuolinen ja sisältää hyviä oivalluksia. Pelissä käytetään grafiikkaa ainoastaan taisteluissa ja alkuvalikossa. Areenaa on julkaistu Areena 2 aina Areena 5:een asti ja jokainen näistä on freewarea ja ne voi imuroida osoitteesta http://www.iki.fi/seppos/areena.html, josta löytyy myöskin kuvia. Viimeisimmistä versioista on poistettu kokonaan tuo koko kauden kestävä sankaruus. Areena pelisarja on mukavaa viihdettä vaikkapa viikonlopuksi.

Haettu osoitteesta http://fi.wikipedia.org../../../a/r/e/Areena_%28pelisarja%29.html

Luokka: Freeware-pelit

##### Views

- Artikkeli
- Keskustelu
- Nykyinen versio

##### Etsi